**Hortobágy Község Önkormányzata Képviselő-testületének .../.... (...) önkormányzati rendelete**

**az Önkormányzat 2022. évi költségvetéséről**

Hortobágy Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

(1) A rendelet hatálya Hortobágy Község Önkormányzatára és szerveire, Hortobágy Község Önkormányzata (a továbbiakban: Önkormányzat) által fenntartott költségvetési szervre (intézményre) terjed ki, továbbá az államháztartáson belül és kívül átadott pénzeszközök tekintetében mindazon természetes és jogi személyekre, valamint jogi személyiséggel nem rendelkező szervezetekre, akik a pénzeszköz átadásban, vagy támogatásban részesülnek.

(2) A Képviselő-testület az Önkormányzat 2022. évi költségvetési főösszegét 1.696.003.678.- Ft-ban hagyja jóvá, a 1. melléklet szerint.

(3) A (2) bekezdésben meghatározott főösszeg nem tartalmaz külső finanszírozású működési és felhalmozási hiányt. A tárgyévi bevételek és kiadások különbözeteként jelentkező hiányt, valamint a költségvetési hiány belső és külső finanszírozását a 2. melléklet mutatja be.

(4) A Képviselő-testület felhatalmazza a polgármestert, hogy működési célra 10.000.000.-Ft értékhatárig likvidhitelt vegyen fel.

(5) A (4) bekezdésben meghatározott összeg feletti likvidhitel felvételről, valamint fejlesztési célú hitelfelvételről a Képviselő-testület jogosult dönteni.

(6) A Képviselő-testület az általános tartalék mértékét 500.000.-Ft-ban állapítja meg.

(7) A Képviselő-testület céltartalékot képez 10.893.256.-Ft összegben, mely víziközmű-fejlesztésre fordítható.

**2. §**

A bevételek és kiadások mérlegét a 3. melléklet tartalmazza. Az Önkormányzat bevételi és kiadási mérlegét a 4. melléklet, az intézmény mérlegét a 5. melléklet mutatja be.

**3. §**

Az Önkormányzat összesített helyi és központi bevételeit, átvett pénzeszközeit, illetve egyéb bevételi forrásait a 6. melléklet tartalmazza. Az Önkormányzat bevételeit a 7. melléklet, az intézmény bevételeit a 8. melléklet mutatja be.

**4. §**

(1) Az Önkormányzat összesített kiadásait feladatonként és kiemelt előirányzatonként a 9. melléklet tartalmazza. Az Önkormányzat kiadásait a 10. melléklet, az intézmény kiadásait az 11. melléklet mutatja be. Az Önkormányzat összesített kiadásainak kormányzati funkció szerinti megbontását 12. melléklet, az Önkormányzat kiadásait kormányzati funkció szerinti megbontásban a 13. melléklet, az intézmény kiadásait kormányzati funkció szerinti megbontásban az 14. melléklet mutatja be.

(2) Az Önkormányzat összesített felhalmozási és felújítási kiadásait a 15. melléklet tartalmazza. Az Önkormányzat felhalmozási kiadásait a 16. melléklet, az intézmény felhalmozási kiadásait a 17. melléklet mutatja be.

(3) Az Önkormányzat Európai Uniós támogatással megvalósuló beruházásait a 18. melléklet tartalmazza.

(4) Az Önkormányzat több éves kihatással járó döntéseit és a hitelállományt a 19. melléklet mutatja be.

(5) Az Önkormányzat előirányzatai teljesülésének ütemezéséről a 20. melléklet, az intézmény előirányzati teljesülésének ütemezéséről a 21. melléklet nyújt tájékoztatást.

(6) A közvetett támogatásokat a 22. melléklet tartalmazza.

(7) Az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításhoz a 23. melléklet tartalmazza.

(8) A Képviselő-testület a 2022. évi az adósságot keletkeztető fejlesztési célokat a 24. melléklet szerint jóváhagyja.

(9) Az Önkormányzat adósságot keletkeztető ügyletekből és kezességvállalásból fennálló kötelezettségeit a 25. melléklet szerint elfogadja.

**5. §**

(1) Az engedélyezett létszám 21 fő (1 fő polgármester, 8 fő köztisztviselő, 6 fő közalkalmazott, 6 fő munkatörvényes alkalmazott).

(2) A Képviselő-testület a köztisztviselői illetményalap összegét 2022. január 1-jétől 65.000 Ft-ban határozza meg.

**6. §**

(1) A Képviselő-testület költségvetési rendeletét – a saját hatáskörben végrehajtott előirányzat módosítások, illetve az egyéb forrásból származó bevétel növekedés miatt – szükség szerint, valamint az éves költségvetési beszámoló elkészítésének határidejéig, december 31-ei hatállyal módosítja.

(2) A Képviselő-testület az államháztartásról szóló 2011. évi CXCV. törvény 34. § (1) bekezdése alapján a költségvetési rendeletben megjelenő bevételek és kiadások módosításáról, a kiadási előirányzatok – a szociális ellátásra jóváhagyott kiadási előirányzatok kivételével – közötti átcsoportosításról való döntés jogát nem ruházza át.

**7. §**

(1) A polgármester jogosult 35.000.000.-Ft összeghatárig rendelkezni az átmenetileg szabad pénzeszközök számlavezető pénzintézetnél történő éven belüli lekötésére.

(2) Az (1) bekezdésben meghatározott összeghatár fölötti szabad pénzeszköz lekötéséről a Képviselő-testület jogosult dönteni.

(3) A jóváhagyott bevételi előirányzaton felül keletkezett többletbevétel felhasználásáról, előirányzat módosításáról 2.000.000.-Ft összeghatárig a polgármester, az ezen felüli bevételi többlet felhasználásáról a Képviselő-testület dönt.

**8. §**

A Képviselő-testület a pénzmaradvány felhasználásáról a 2021. évi zárszámadási rendelet megalkotásával egyidejűleg dönt

**9. §**

E rendelet rendelkezéseit 2022. január 01-től kell alkalmazni.

**10. §**

Ez a rendelet 2022. február 23-án lép hatályba.